ওই রায়ে সুপ্রিম কোর্টের বিচারপতি এ কে গোয়েল ও ইউ ইউ ললিত আদেশ দেন যে, পূর্বানুমতি ছাড়া দ্য শিডিউলড কাস্টস (এসসি) ও দ্য শিডিউলড ট্রাইবস (এসটি) নৃশংসতা প্রতিরোধ আইন, ১৯৮৯ এর অধীন কাউকে গ্রেপ্তার করা যাবে না। এ ছাড়া, আদালত যদি মনে করেন যে, আইনের অপব্যবহার হয়েছে, মিথ্যা, উদ্দেশ্যপ্রণোদিত কিংবা কাউকে ব্যাকমেইল বা হয়রানি করার জন্য মামলা দায়ের করা হয়েছে তবে আসামিকে আগাম জামানত দিতে পারবেন আদালত।